Source: http://www.sodnapraksa.si/?q=&database%5BSOVS%5D=SOVS&database%5BIESP%5D=IESP&doc_code=&task_code=&source2=&us_decision=&ecli=&meet_dateFrom=&meet_dateTo=&senat_judge=&areas=&institutes=%22pla%C4%8Dilni%20nalog%22%20&core_text=&decision=&description=&connection2=&publication=&_submit2=i%C5%A1%C4%8Di&advanceSerch=1&rowsPerPage=20&page=4&id=2015081111428655
Timestamp: 2020-07-12 15:08:45+00:00
Document Index: 977242

Matched Legal Cases: ['Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

ECLI:SI:VSLJ:2018:II.CPG.569.2018
VSL00018817
napoved pritožbe - sodna taksa za napoved pritožbe - plačilni nalog za plačilo sodne takse - ugovor zoper plačilni nalog
Sodišče prve stopnje je upoštevaje, da iz priloge 1 ZST-1 izhaja, da znaša taksa s količnikom 1,0 pri vrednosti spornega predmeta do 2.500,00 EUR 60,00 EUR (16. člen ZST-1), pravilno odmerilo sodno takso za napoved pritožbe zoper sodbo. Zato tožena stranka zgolj s pavšalnimi pritožbenimi navedbami, da je sodišče prve stopnje zmotno uporabilo materialno pravo, in da je podana absolutna bistvena kršitev določb postopka, ne more biti uspešna.
1. Z izpodbijanim sklepom je sodišče prve stopnje zavrnilo ugovor tožene stranke zoper plačilni nalog z dne 4. 5. 2018.
2. Zoper sklep sodišča prve stopnje je pravočasno vložila pritožbo tožena stranka. Uveljavljala je vse pritožbene razloge iz prvega odstavka 338. člena Zakona o pravdnem postopku (ZPP) v zvezi s tretjim odstavkom 1. člena Zakona o sodnih taksah (ZST-1). Pritožbenemu sodišču je predlagala, da pritožbi ugodi in izpodbijani sklep razveljavi. Pritožbenih stroškov ni priglasila.
4. V obravnavani zadevi je sodišče prve stopnje dne 30. 3. 2018 izdalo sodbo zoper katero je tožena stranka 26. 4. 2018 napovedala pritožbo. Ker je treba za (napoved) pritožbo plačati sodno takso (prvi odstavek 105a. člena ZPP), je sodišče prve stopnje 4. 5. 2018 izdalo plačilni nalog, s katerim je toženi stranki odmerilo sodno takso za napoved pritožbe in sicer po tarifni številki 1121 ZST-1 v znesku 180,00 EUR.
5. Tožena stranka je 30. 5. 2018 zoper plačilni nalog vložila ugovor, v katerem je navedla, da je sodišče takso odmerilo napačno.
6. Na navedene očitke je sodišče prve stopnje z izpodbijanim sklepom odgovorilo. Pojasnilo je, da na podlagi spornega predmeta (2.130,91 EUR), višina takse s količnikom 1,0 po tabeli iz 16. člena ZST-1 (priloga 1 ZST-1) znaša 60,00 EUR, na podlagi tarifne številke 1121 pa znaša količnik za pritožbeni postopek 3, kar v konkretnem primeru znese 180,00 EUR (60,00 EUR x 3).
7. Pritožbene navedbe, da izpodbijani sklep nima razlogov oziroma je nejasen, niso utemeljene. Po oceni pritožbenega sodišča je sodišče prve stopnje upoštevaje, da iz priloge 1 ZST-1 izhaja, da znaša taksa s količnikom 1,0 pri vrednosti spornega predmeta do 2.500,00 EUR 60,00 EUR (16. člen ZST-1), pravilno odmerilo sodno takso za napoved pritožbe zoper sodbo. Zato tožena stranka zgolj s pavšalnimi pritožbenimi navedbami, da je sodišče prve stopnje zmotno uporabilo materialno pravo, in da je podana absolutna bistvena kršitev določb postopka, ne more biti uspešna.
8. Glede na navedeno je pritožbeno sodišče pritožbo zavrnilo in izpodbijani sklep potrdilo (2. točka 365. člena ZPP v zvezi s tretjim odstavkom 1. člena ZST-1).
Zakon o sodnih taksah (2008) - ZST-1 - člen 1, 1/3, 16
Zakon o sodnih taksah (2008) - ZST-1 - tarifna številka 1121
Zakon o pravdnem postopku (1999) - ZPP - člen 105a, 105a/1
P2RvYy0yMDE1MDgxMTExNDI4NjU1